ፌስቡክ ኩባንያ ፎቶግራፍ ማንሳት እና ቪዲዮ መቅረፅ የሚችል ካሜራ የተገጠመለት መነፅር ከሰሞኑ ይፋ አድርጓል። አዲሱ ባለካሜራው የፌስቡክ መነፅር ከመነፅር አምራቹ ሬይ ባን” ኩባንያ ጋር በጋራ በመሆን የተሰራ ሲሆን፤ ለገበያ በሚቅርብበት ጊዜም በ300 ዶላር ይሸጣል ተብሏል።አዲሱ የፌስቡክ ባለካሜራ መነፀር ስልካችንን ከኪሳችን ማውጣት ሳያስፈልገን ፎቶ ግራፍ ማሳት እና ቪዲዮ መቅረፅ የሚያስችል ሲሆን፤ በመነፀሩ ሌንስ ላይ ሙዚቃ ማጫወት እና ማዳመጥ የሚያስችል ነው ተብሏል። መነፅሩ ላይ እያንዳንዳቸው 5 ሜጋ ፒክስል የሆኑ ሁለት የካሜራ ሌንሶች በግራ እና በቀኝ የተገጠሙ ሲሆን፤ ሁለቱም አንድ ላይ በመሆን 10 ሜጋ ፒክስልለ ጥራት ያለው ፎቶግራፍን ማንሳት ይችላሉ። መነፅሩ ላይ የተገጠመው ካሜራ 12 ሜጋ ፒከስል ያላቸው ስልኮች ከሚያነሱት ጋር ተመሳሳይ ጥራት ለው ፎቶግራፍ ማሳት እንደሚችልም የዋሽንግተን ፖስት ዘገባ ያመለክታል። ካራው የሚቀርፃቸው ቪዲዮዎችም ቢሆኑ ጥሩ የሆን ጥራ አላቸው የተባለ ሲሆን፤ በተለይም ለቲክቶክ እና ኢኒስታግራም የሚሆኑ ተንቀሳቃሽ ምስሎችን ለመቅረፅ ያስችላል። ሆኖም ግን በመነፅሩ በአንድ ጊዜ መቅረፅ የሚቻለው 30 ሰከንድ ርዝመት ያለው ቪዲዮ ብቻ ነው ተብሏል። ፌስቡክ ኩባንያ ካሜራ የተገጠመለት መነፅሩን አሁን ላይ ለእይታ ያቀረበ ሲሆን፤ በቅርቡ በስፋ ተመርተው ለገበያ እንደሚቀርብም አስታውቋል። AL ain

Category: Softeware